تورکیه سعودیه عربیستانی لیدرلیگیندکی کوالیسیون قوه‌لری‌نین یئنی نوع کروناویروس (کووید-19) اپیدمیاسی سببیله یمن-ده تک طرف‌لی آتشکس قراری آلماسینی ممنونیتله قارشیلادی.
خاریجی ایشلر ناظیرلیگی‌نین همین موضوه ایله باغلی آچیقلاماسیندا بمت باش کاتیبی آنتونیو گوترش ین چاغیریشی چرچیوه‌سینده یمن-ده "کووید-19"ون یاییلماسی‌نین قارشی‌سینی آلماق اوچون یمن-ده آتشکس اعلان ائدیلمه‌سی‌نین مثبت قارشیلاندیغی بیلدیریلیب.
"قارشی-قارشییا اولدوغوموز بو فوق العاده دؤورده بوتون طرف‌لری آتشکس رژیمینه عمل ائتمه‌یه چاغیریریق و طغیان ائدن ائپیدئمیایا قارشی موباریزنی ضعیفله‌ده‌جک حرکت‌لردن ایمتینا ائتمه‌لری‌نین واجیب‌لیگینی وورغولاییریق." ایفاده‌لری ایشلدیلیب.
قئید ائدک کی، سعودیه عربیستانی‌نین باشچی‌لیق ائتدیگی کوالیسیون قوه‌لری "کووید-19" اینفکسیونو سببیندن یمن-ده آوریلین 9-دان 2 هفته‌لیک آتشکس اعلان ائتدیگینی آچیقلادی.
